EkBass/fiwiki-20250220-pages-articles huggingface dataset:
Britannic (elokuva)

Britannic on vuonna 2000 valmistunut draamaromanttinen tv-elokuva. Se kertoo RMS Titanicin varjoon jääneestä sisaraluksesta HMHS Britannicista. == Juoni == 12.11.1916 sairaalalaiva HMHS Britannic lähtee Southamptonista. Laivaan astuu miehistön, sotilaiden ja hoitajien lisäksi rouva Lewis (Jacqueline Bisset) poikansa Williamin (Archie Daves) sekä tyttärensä Sarahin (Eleanor Oakley) kanssa laivaan. Laivaan astuu myös nuori Vera Campbell (Amanda Ryan). Yöllä Veraa piinaa painajaisuni muistosta Titanicilla. Vera on nukkumassa kun alus törmää jäävuoreen. Vera pääsee ulos aluksesta mutta alus uppoaa. Britannicin tyyrpuurin puolella oleva saksalainen sukellusvene yrittää kahdesti ampua torpedon laivan kylkeen. Toinen menee kuitenkin täpärästi ohi ja perämies ampuu konekiväärillä toisen. Sotalaiva HMS Victoria tuhoaa veneen miehistöineen. Laivalla alkaa tapahtua kapinointia, joka johtaa useisiin ampumavälikohtauksiin. Muun muassa kapteeni Bartlettia uhataan aseella. 21.11.1916 kello 8.10 laivan "miehistön jäsen" saksalainen vakooja, ja Veran rakastettu Reynolds, (Edward Atterton) joka on saanut tehtäväkseen upottaa laivan, räjäyttää alkoholipullon tehden laivaan reiän paapuurin puolelle, Veran yrittäessä estää häntä. Rouva Lewisin poika William lähtee pelastamaan Veraa, mutta menettää tajunsa etsiessään tätä. Vera saa tietää Williamin kadonneen. Vera ja Reynolds etsivät uppoavasta laivasta Williamia. Samaan aikaan kapteeni Bartlett (John Rhys-Davies) käynnistää laivan moottorin ja yrittää ajaa laivaa Kéaan 7 mailin päähän, joka nopeuttaa laivan uppoamista. Reynolds ja Vera löytävät Williamin ja herättävät hänet. Samaan aikaan toinen mäntäkoneista räjähti, jolloin Reynolds putoaa tulvivaan alakannen huoneeseen, pystymättä liikkumaan. Vera vie Williamin pelastusveneeseen ja rouva Lewis lapsineen käskee myös Veran veneeseen. Vera kuitenkin päättää mennä pelastamaan ansassa olevaa Reynoldsia. Vera onnistuu vapauttamaan Reynoldsin, mutta kaksikon on myös päästävä ulos laivasta. He menevät pitkin veden vallassa olevia laivan sisätiloja, kunnes pääsevät tuuletusluukusta ulos. Pintaan päästyään Reynolds ja Vera kiipeävät puoliksi vedessä olevaan pelastusveneeseen. Samaan aikaan yksi pelastusvene tuhoutuu matkustajineen jouduttuaan potkureihin. Lähistöllä oleva pelastusvene heittää köyden ja Reynolds työntää Veran köyden varassa veteen. Silloin köydet katkeavat ja Reynolds saa surmansa jouduttuaan potkureihin. Britannic kaatuu kyljelleen ja uppoaa. Sotalaiva HMS Victoria tulee paikalle pelastaen Veran, Lewisin ja kaikki muut eloonjääneet. == Rooleissa == == Aiheesta muualla == * Luokka:Yhdysvaltalaiset televisioelokuvat Luokka:Brittiläiset televisioelokuvat Luokka:Katastrofielokuvat Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Vuoden 2000 yhdysvaltalaiset elokuvat Luokka:Vuoden 2000 brittiläiset elokuvat Luokka:Elokuvat merenkulusta
Päämaja (elokuva)

Päämaja on Matti Kassilan ohjaama sotahistoriallinen elokuva vuodelta 1970. Se perustuu Ilmari Turjan näytelmään Päämajassa (1966) ja kuvaa Suomen armeijan päämajan tunnelmia Mikkelissä kesällä 1944 Kannaksen läpimurron aikaan. Joel Rinne tekee tässä elokuvassa Mannerheimina viimeisen elokuvaroolinsa. Jussi Jurkka näyttelee päämajoitusmestari A. F. Airoa, jonka rooliin kaavailtiin ensin näyttelijä Olavi Ahosta. Jurkka sai roolisuorituksestaan parhaan miesnäyttelijän Jussin. Mukana on myös paljon Turun kaupunginteatterin näyttelijöitä, muun muassa eversti Markovillan esittäjä Kapo Manto, toimittajan esittäjä Matti Pihlaja ja Jarmo Alonen, kapteeni Hinderin esittäjä. Tamara Lund on lotan roolissa. == Juoni == Marsalkka Mannerheim on viettämässä 77-vuotispäiviään, eikä kukaan usko Neuvostoliiton suurhyökkäykseen lukuun ottamatta kenraalimajuri Airoa, joka hankkii lisätäydennyksiä Kannakselle. Mukaan on liitetty lotan ja eversti Markovillan rakkaustarina. == Rooleissa == == Tuotanto == Ohjaaja Kassilalla ja pääosan Rinteellä oli paljon näkemyseroja Marskin osuudesta. == Lähteet == == Aiheesta muualla == *, katsottavissa kokonaan. Luokka:Vuoden 1970 suomalaiset elokuvat Luokka:Suomalaiset näytelmiin perustuvat elokuvat Luokka:Jatkosotaan pohjautuvat elokuvat Luokka:Suomalaiset mustavalkoelokuvat Luokka:Matti Kassilan ohjaamat elokuvat
Jänne (geomorfologia)

Jänne on biologiassa ja geomorfologiassa soilla tavattava kapea ja kuiva kaistale, joka erottaa märkiä rimpiä toisistaan. Jänteitä tavataan etenkin aapasoilla. ==Lähteet== * Luokka:Suot Luokka:Geomorfologia
Johann Georg Hiedler

Johann Georg Hiedler (28. syyskuuta 1792 – 1857) oli itävaltalainen kiertelevä mylläri, jota pidettiin Adolf Hitlerin virallisena isoisänä natsi-Saksan aikana. Hiedler merkittiin kirjoihin Adolf Hitlerin isän Alois Hitlerin isäksi vasta vuosia kuolemansa jälkeen. Hiedler oli Martin Hiedlerin (1762–1829) ja Anna Maria Goschlin (1760–1854) poika. Hän ansaitsi elantonsa kiertelevänä myllärinä. Vuonna 1842 hän meni naimisiin Maria Anna Schicklgruberin kanssa, jolla oli jo viisivuotias avioton poika Alois, jonka isää Maria Anna Schicklgruber kieltäytyi kertomasta kastetilaisuudessa. Maria Annan kuoltua Johann Georg jatkoi kiertelevää elämäntyyliään ja jätti Aloisin veljensä Johann Nepomuk HüttlerinMyös Johann Nepomuk Hiedler huollettavaksi. Johann Georg ei tunnustanut poikaa omakseen elämänsä aikana, mutta Johann Nepomuk ja Alois merkittyttivät hänet kirkonkirjoihin isäksi 1876, 19 vuotta kuolemansa jälkeen. Tällöin äitinsä nimeä Schicklgruber käyttänyt Alois vaihtoi sukunimensä Hitleriksi.Maser s. 11-39 Johann Georg Hiedler on yksi kolmesta todennäköisenä pidetyistä ehdokkaista Adolf Hitlerin biologiseksi isoisäksi. Kaksi muuta ovat Johann Georgin veli Johann Nepomuk ja Grazissa asunut juutalainen nimeltään Leopold Frankenberger tai Frankenreither. Teoria juutalaisesta isoisästä oli suosiossa heti toisen maailmansodan jälkeen ja vielä 1950-luvulla, mutta tutkimuksen karttuessa tätä vaihtoehtoa on alettu pitää epätodennäköisimpänä. ==Katso myös== * Adolf Hitlerin suku ==Lähteet== * ===Viitteet=== Luokka:Adolf Hitlerin sukulaiset Luokka:Itävaltalaiset henkilöt Luokka:Vuonna 1792 syntyneet Luokka:Vuonna 1857 kuolleet
Agdenes

Agdenes on entinen kunta Etelä-Trøndelagin läänissä Norjassa. Tammikuussa 2013 tehdyn väestönlaskennan mukaan Agdenesin kunnassa oli 1 712 asukasta. Agdenesista muodostettiin yhdessä Orkdalin, Meldalin ja Snillfjordin itäosan kanssa uusi Orklandin kunta vuonna 2020. == Lähteet == Luokka:Norjan entiset kunnat Luokka:Orkland
Kaukokulkeutuminen

Kaukokulkeutuminen tarkoittaa haitallisten aineiden, kuten happamoittavien ilmansaasteiden, lyijyn, radioaktiivisen saasteen tai muiden epäpuhtauksien, leviämistä päästölähteistä pitkiä matkoja laajoille alueille. Yleisimmin kaukokulkeutumisella tarkoitetaan ilman epäpuhtauksien leviämistä. Sitä koskee Genevessä vuonna 1979 Yhdistyneiden kansakuntien Euroopan talouskomission puitteissa tehty yleissopimus, joka tuli voimaan vuonna 1983 ja jonka Suomikin on ratifioinut. Valtiosta toiseen tapahtuvalla ilman epäpuhtauksien kaukokulkeutumisella tarkoitetaan sopimuksessa sellaisten haitallisten aineiden leviämistä, jotka fyysisesti ovat kokonaan tai osittain peräisin tietyn valtion kansallisen lainkäyttövallan alueelta ja joiden haitalliset vaikutukset ulottuvat toisen valtion lainkäyttövallan alueelle niin kauas, ettei yksittäisten päästölähteiden tai -lähderyhmien vaikutuksia voi erottaa toisistaan. Kaukokulkeutumisen yleissopimusta on täydennetty useilla lisäpöytäkirjoilla, joissa säädetään muun muassa epäpuhtauksien tarkkailua ja arviointia koskevasta laajasta eurooppalaisesta yhteistyöohjelmasta (EMEP). Ohjelma on ollut erityisen menestyksekäs happamoittavan laskeuman vähentämisen kannalta. EMEPin kaukokulkeumamallien tulosten mukaan esimerkiksi Tampereen seudun nitraattityppilaskeumasta noin 80 % ja kokonaistyppilaskeumasta noin 75 % on ulkomaisten päästöjen eli kaukokulkeutumisen aiheuttamaa. Kokonaistyppilaskeuma oli Tampereen seudulla keskimäärin lähes 0,6 g(N)/m² vuonna 1999. Typen vuosittainen kokonaislaskeuma on Etelä-Suomessa nykyisin 0,4–0,6 g/m² eli 4–6 kg/haHappamoittava laskeuma (ymparisto.fi). Viitattu 17.9.2009 , josta suurin osa on kaukolaskeumaa. Laskeuma ylittää monin paikoin herkimmille metsämaille ja vesistöille määritellyt kriittiset kuormitusarvot. Voimakas typpilaskeuma rehevöittää metsien kasvustoa, ja heikommat lajit kärsivät. Typpilaskeuman ohella kaukokulkeutuminen vaikuttaa Suomessa merkittävästi etenkin pienhiukkasten ja otsonin pitoisuuksiin. Pienhiukkasten viipymäajat ilmakehässä ovat sateettomissa oloissa vuorokausista viikkoihin ja kulkeutumismatkat sadoista tuhansiin kilometreihin. Esimerkiksi pääkaupunkiseudulla keskimäärin vain alle puolet ilman pienhiukkasista on peräisin paikallisista lähteistä, ja suurin osa on kaukokulkeutuneita hiukkasia. ==Lähteet== ==Aiheesta muualla== *Convention on Long-range Transboundary Air Pollution *European Monitoring and Evaluation Programme Luokka:Ympäristötiede Luokka:Ilman saastuminen
Audi Q3

Audi Q3 on Audin vuodesta 2011 lähtien valmistama crossover-tyyppinen henkilöautomalli. Se sijoittuu nykyisessä mallistossa pienemmän Q2:n ja suuremman Q5:n väliin. == Audi Q3 Typ 8U (2011–2018) == Ensimmäisen sukupolven Q3 perustuu samalle Volkswagen Groupin A5-pohjalevylle kuin esimerkiksi Audi A3, Volkswagen Golf V ja Tiguan. Euroopassa myytävät autot valmistettiin SEATin tehtaalla Espanjassa. Vuoden 2011 Euro NCAP -kolaritestistä Q3 sai tulokseksi täydet viisi tähteä. Geneven autonäyttelyssä keväällä 2013 esiteltiin suorituskykyisimmäksi malliksi RS Q3, jonka moottorina oli aluksi 310 hevosvoiman tehoinen turboahdettu viisisylinterinen 2,5 TFSI -bensiinimoottori ja vaihteistona seitsemänportainen S tronic -kaksoiskytkinvaihteisto. Syksyllä 2014 mallin ulkonäköä uudistettiin muun muassa uudelleenmuotoillulla etusäleiköllä. Xenon-ajovalot lisättiin vakiovarusteeksi ja uutena lisävarusteena oli valittavana LED-ajovalot. RS Q3:n moottorin teho nousi 340 hevosvoimaan. == Audi Q3 Typ F3 (2018–) == Toisen sukupolven Q3 esiteltiin heinäkuussa 2018. Se perustuu Volkswagen Groupin modulaariselle MQB-pohjalevylle ja on edeltäjäänsä 97 millimetriä pidempi kokonaispitudeltaan ja 78 millimetriä akseliväliltään. Leveys kasvoi 18 milimetrillä, mutta toisen sukupolven malli on ensimmäistä viisi millimetriä matalampi. Vuoden 2018 Euro NCAP -kolaritestistä Q3 sai tulokseksi täydet viisi tähteä. Bensiinimoottorit ovat turboahdetut 1,5- (148 hv) ja 2,0-litraiset (187/227 hv). Dieselmoottorina on 2,0 TDI (148/187 hv). Pienimmän bensiinimoottorin ja pienitehoisemman dieselmoottorin yhteydessä vetotapana on etuveto, muut ovat nelivetoisia. Kesällä 2019 esiteltiin Q3 Sportback, jossa on viistompi coupéa muistuttava peräosa. == Lähteet == == Aiheesta muualla == Q3 Luokka:J-segmentin autot Luokka:2010-luvun autot Luokka:2020-luvun autot
Kokeellinen tutkimus

Kokeellinen tutkimus on tutkimus, jossa selvitetään hyvin harvan, yleensä yhden tai kahden, muuttujan vaikutusta tutkimuskohteeseen. Kokeellisessa tutkimuksessa voidaan esimerkiksi kasvattaa kasveja eri hiilidioksidipitoisuuksissa ja tutkia kasvueroja. Eli kyseessä on syy- seuraussuhde. ==Katso myös== * Koe ==Lähteet== * Luokka:Tutkimus
Éder

Éder tai Eder voi tarkoittaa seuraavia: == Henkilöitä == === Eder sukunimenä === * Alfons Eder (1927–2019), itävaltalainen graafikko * Alfred Eder (s. 1953), itävaltalainen ampumahiihtäjä * Elfi Eder (s. 1970), itävaltalainen alppihiihtäjä * Franz Xaver Eder (1925–2013), saksalainen katolinen piispa * Georg Eder (1928–2015), itävaltalainen katolinen arkkipiispa * Helmut Eder (1916–2005), itävaltalainen säveltäjä * Linda Eder (s. 1961), yhdysvaltalainen laulaja ja näyttelijä * Mari Eder (o.s. Laukkanen) (s. 1987), suomalainen maasto- ja ampumahiihtäjä * Simon Eder (s. 1983), itävaltalainen ampumahiihtäjä * Sylvia Eder (s. 1965), itävaltalainen alppihiihtäjä === Eder tai Éder etunimenä === * Éder (Éder Aleixo de Assis, s. 1957), brasilialainen jalkapalloilija, joka edusti aikoinaan Brasilian maajoukkuetta * Éder (Éderzito António Macedo Lopes, s. 1987), portugalilainen jalkapalloilija * Éder Álvarez Balanta (s. 1993), kolumbialainen koripalloilija * Éder Carbonera (s. 1983), brasilialainen lentopalloilija * Éder Citadin Martins (s. 1986), brasilialais-italialainen jalkapalloilija * Eder Gama (s. 1982), brasilialainen karateka ja vapaaottelija * Éder Jofre (1936–2022), brasilialainen nyrkkeilijä * Eder Lima (s. 1984), brasilialais-venäläinen futsalpelaaja * Éder Militão (s. 1998), brasilialainen jalkapalloilija * Eder Sánchez (s. 1986), meksikolainen kävelijä * Éder dos Santos (s. 1984), meksikolainen jalkapalloilija == Muita merkityksiä == * Eder, joki Saksassa
Bjugn

Bjugn on taajama ja entinen kunta Etelä-Trøndelagin läänissä Norjassa. Se irtautui itsenäiseksi Ørlandin kunnasta, johon se liitettiin takaisin vuonna 2020. Liitoshetkellä Bjugnin kunnassa oli noin 4 900 asukasta. Bjugnin taajama on nykyisin Ørlandin kunnan hallinnollinen keskus. Taajaman pinta-ala on 1,2 neliökilometriä ja asukasluku 1 369\. Se tunnettiin vuoteen 2019 saakka nimellä Botngård, mutta asukkaiden toiveesta se vaihdettiin muistuttamaan lakkautetusta Bjugnin kunnasta. == Lähteet == ==Aiheesta muualla== Luokka:Ørland Luokka:Norjan taajamat Luokka:Norjan entiset kunnat
Kommensalismi

Kommensalismi eli pöytävierassuhde tarkoittaa kahden eliölajin välistä vuorovaikutussuhdetta, josta toinen (pöytävieras) hyötyy esimerkiksi ravinnon tai suojan muodossa, mutta joka ei vaikuta toiseen eliöön (isäntään). Yksi esimerkki kommensalismista on puunrungon päällä kasvava epifyyttijäkälä. Jäkälä hyötyy suhteesta, mutta se ei vaikuta puuhun. Ihmisen pöytävieraita ovat lukuisat kaupunkiluonnon lajit, kuten lokit ja rotat, jotka syövät tältä yli jäänyttä ruokaa. Samoin esimerkiksi ihmisen ihon pinnalla elävä talipunkki (demodex brevis) on kommensalistisessa suhteessa ihmiseen. Vastaavasti luonnossa haaskansyöjät ovat petojen pöytävieraita. == Lähteet == * * Luokka:Ekologiset vuorovaikutussuhteet
Suur-Somalia

Suur-Somalia käsittää ne Afrikan sarven alueet, joilla somalit ovat historiallisesti olleet etninen enemmistö. Suur-Somaliaan kuuluvat Somalia, Djibouti, Ogaden ja Kenian koillisosa. Pansomalialaisuudella () viitataan tavoitteeseen yhdistää nämä kaikki alueet, yhden Somalian valtion alaisuuteen. Tätä tavoitetta tuki erityisen voimakkaasti Somalian valtionpäämies Siad Barre, joka aloitti Ogadenin sodan saavuttaakseen tämän päämäärän. == Aiheesta muualla == * Somalia-Ethiopia, Kenya Conflict * Somalia Online Uutisia ja keskustelua Luokka:Somalian maantiede Luokka:Irredentismi
Kosmopoliitti (biologia)

Kosmopoliitti on eliölaji, joka on levinnyt hyvin laajalle alueelle tai jopa lähes koko maapallolle. Kosmopoliittisia lajeja ovat esimerkiksi: * Ohdakeperhonen * Limasienet ==Lähteet== * Luokka:Eliömaantiede Luokka:Ekologia
Christiane Rochefort

thumb|Christiane Rochefort 1979. Christiane Rochefort (17. heinäkuuta 1917 Pariisi − 24. huhtikuuta 1998 PradetRochefort, Christiane, Kirjasampo, viitattu 22.8.2021) oli ranskalainen kirjailija. Joissain teoksissaan hän käytti myös salanimeä Dominique Féjos. Rochefort aloitti kirjoittamisen runoilijana, mutta hänen tuotantonsa pääosa koostuu romaaneista. Hän opiskeli Sorbonnen yliopistossa useita aineita ja harrasti kuvataiteita. == Soturin lepo == Soturin lepo (1958) on Rochefortin ensimmäisiä romaaneja. Se on kuvaus ”hullusta rakkaudesta” ja alkoholismista mutta myös sopeutumisesta yhteiskuntaan. Romaanin päähenkilö on nuori yliopisto-opiskelija Geneviève, joka asettaa koko entisen elämänsä vaakalaudalle rakastuttuaan Jean- Renaud’hon, irrallista elämää viettäneeseen tyhjäntoimittajaan. Romaani jakautuu kahteen osaan. Ensimmäinen osa kuvaa Genevièven intohimoista, vastarakkautta vaille jäävää rakkautta ja hänen nöyrtymistään yhä syvemmälle Renaud´n oikkujen edessä. Toisen osan alussa psyykeltään kompleksinen Renaud joutuu lopulta tunnustamaan oman rakkautensa, mikä ainakin väliaikaisesti tasapainottaa suhdetta. Romaanin lopussa he tutustuvat poikatyttömäiseen Raphaëleen, joka on eräänlainen Renaud´n alter ego. Toisessa osassa Renaud myös luopuu lopulta itsetuhoisesta hybriksestään ja nöyrtyy osaansa ihmisenä. Onko loppuratkaisu päähenkilöitten suhteen tasapainoinen, riippuu siitä tavasta, millä lukija tulkitsee koko romaanin aloittavan, moniselitteisen aloituskappaleen. Romaani on saanut nimensä monologista, jossa Renaud kuvaa suhdettaan Genevièveen (s. 193): Soturin lepo herätti ilmestyessään pahennusta seksuaalisuuden kuvauksellaan. Romaanille myönnettiin Prix de la Nouvelle Vague -palkinto, vaikka sen yhteydet aikansa uuteen romaaniin ovat vähäiset. Roger Vadim ohjasi 1962 teoksen pohjalta elokuvan Sotilaan lepo (Le Repos de guerrier), pääosassa Genevièven roolissa Brigitte Bardot. == Suomennetetut teokset == * Soturin lepo, (Le Repos de guerrier, 1958), romaani, suom. Outi Nyytäjä, Tammi, 1963. (Keltainen kirjasto, 49.) * Vuosisatamme lapset, (Les petits enfants du siècle, 1961), romaani, suom. Georgette Vuosalmi, Tammi, 1964. * Sivuovi, (La Porte du fond, 1988), romaani, suom. Marja Luoma, Art House, 1989. Teokselle on myönnetty Prix Médicis -palkinto 1988. ==Lähteet== == Aiheesta muualla == * Esittely Christiane Rochefortin tuotannosta (ranskaksi) Luokka:Ranskalaiset kirjailijat Luokka:Vuonna 1917 syntyneet Luokka:Vuonna 1998 kuolleet
Frøya

Frøya on kunta Trøndelagin läänissä Norjassa. Se koostuu Frøyan saaresta ja useasta pienestä saaresta. Frøya erotettiin omaksi kunnakseen Hitrasta 1. tammikuuta 1877. Se jaettiin kahteen kuntaan (Pohjois- ja Etelä-Frøya) 1906, mutta kunnat yhdistettiin yhdeksi jälleen 1964. == Lähteet == == Aiheesta muualla== *
Crossover (auto)

thumb|Nissan Qashqai on tyypillinen crossover ja luokkansa myydyimpiä autoja Suomessa. Crossover on englanninkielinen automarkkinoilla käytetty nimitys kuvaamaan tila-autoista ja katumaastureista (SUV) vaikutteita lainanneita automalleja. Usein yhtäläisyydet niihin jäävät mielikuvatasolle, sillä esimerkiksi nelivetoa ei ole kaikkiin crossovereihin välttämättä edes saatavissa. Crossovereista on vaihtelevasti käytetty lyhenteitä XUV ja CUV (crossover utility vehicle). Yhdysvalloissa crossoverit ja katumaasturit erotellaan sen mukaan, rakennetaanko ne erilliselle rungolle vai itsekantavalle korille. Hyvin usein crossover-malli on autonvalmistajan jonkin tunnetun mallin versio, joka on varustettu teippauksilla, erikoisilla korinosilla, suurilla vanteilla ja korkealla maavaralla. Crossoverien tekniset ratkaisut perustuvat yleensä hyvin pitkälle malliin, josta se on kehitetty. Valmistuskustannuksien kurissa pitämiseksi osat ja rakenteet ovat yleensä samoja kuin ne, joita käytetään esimerkiksi sedan-mallisessa autossa. == Crossover-malleja == === BMW === * BMW X1 * BMW X3 * BMW X5 === Citroën === * Citroën C-Crosser * Citroën C3 Aircross * Citroën C3-XR * Citroën C4 Cactus === Fiat === * Fiat 500X * Fiat 600 (2023) * Fiat Freemont * Fiat Sedici === Ford === * Ford EcoSport * Ford Edge * Ford Puma (2019) === Honda === * Honda CR-V * Honda WR-V * Honda XR-V === Jeep === * Jeep Renegade === Kia === * Kia Niro * Kia Stonic ===Mazda=== *Mazda CX-3 *Mazda CX-30 *Mazda CX-4 *Mazda CX-5 *Mazda CX-7 ===Mitsubishi=== *Mitsubishi ASX === Nissan === *Nissan Juke *Nissan Murano *Nissan Qashqai === Opel === * Opel Antara * Opel Insignia (Country Tourer -mallit) * Opel Mokka * Opel Crossland X * Opel Grandland X === Peugeot === * Peugeot 2008 * Peugeot 3008 * Peugeot 4007 * Peugeot 4008 ===Porsche=== * Porsche Macan === Renault === * Renault Captur === SEAT === * SEAT Arona * SEAT Ateca * SEAT Tarraco === Škoda === * Škoda Karoq * Škoda Yeti === Suzuki === * Suzuki SX4 * Suzuki Ignis === Tesla === * Tesla Model Y === Toyota === * Toyota C-HR * Toyota RAV4 * Toyota Urban Cruiser === Volkswagen === * Volkswagen Atlas * Volkswagen T-Cross * Volkswagen T-Roc * Volkswagen Tiguan === Volvo === * Volvo XC60 * Volvo XC90 Luokka:Auton korimallit
Cogumelo Records

Cogumelo Records on brasilialainen levy-yhtiö, joka on keskittynyt underground metal ja punk -levyjen julkaisemiseen. Tunnetuimpia yhtiölle levyttäneitä yhtyeitä ovat Sepultura, Sarcófago ja Holocausto. Levy-yhtiön nimi cogumelo tarkoittaa suomeksi sientä. == Historia == Cogumelo aloitti rocklevyjä myyneenä kauppana vuonna 1980. Vuonna 1985 se aloitti myös levy-yhtiönä ja toimi nimellä Cogumelo Records. Ensimmäinen levymerkin nimen alla tehty levy oli samana vuonna julkaistu Overdosen ja Sepulturan split-albumi Século XX. Splitin sisältämät Sepulturan kappaleet on myöhemmin julkaistu Bestial Devastation -nimellä. Seuraavana vuonna Cogumelo julkaisi Sepulturan Morbid Visionsin ja toisen split-albumin Warfare Noise I:n joka sisälsi Sarcófagon, Chakalin, Holocauston and Mutilatorin kappaleita. Vuoden loppuun mennessä levy-yhtiö oli saanut vankan aseman Brasilian underground-metalliskenessä, kriitikoiden ylistämän Sepulturan toimiessa sen lippulaivana.Cogumelo Records – The Label Cogumelo Records on tuottanut paitsi albumeja myös musiikkivideoita. Lisäksi se on aloittanut vanhojen vinyylilevyjen uudelleenjulkaisun CD-muodossa. Yhdysvalloissa sen julkaisemia levyjä levittää Relapse Records. == Cogumelolle levyttäneitä yhtyeitä == Luettelo sisältää Cogumelon sivuilla listatut yhtyeet.Cogumelo Records – Bands :: Sarcófago (Bands-linkki ohjaa automaattisesti Sarcófagon sivulle) Listan täydellisyydestä ei ole tietoa. * Absolute Disgrace * Akerbeltz * Amen Corner * Camos * Chakal * Cirrhosis * Drowned * Headhunter D.C. * Holocausto * Impurity * Kamikaze * Lethal Curse * Lustful * Mutilator * Overdose * Pathologic Noise * Perpetual Dusk * Sarcasmo * Sarcófago * Scourge * Sepultura * Sextrash * Siecrist * Siegrid Ingrid * Sociedade Armada * Thespian * Vulcano * Witchhammer == Lähteet == == Aiheesta muualla == * Cogumelo Recordsin kotisivut Luokka:Brasilialaiset levy-yhtiöt Luokka:Metallimusiikin levy-yhtiöt
Kulttuurinen kestävyys

Kulttuurinen kestävyys on yksi kestävän kehityksen osa-alueista. Se tarkoittaa kulttuuriin liittyvien asioiden, kuten kielten, perinteiden ja tapojen, säilyttämistä. Sille on keskeistä monimuotoisuus ja kaikkien oikeuksien kunnioittaminen. Jotta voidaan toimia kulttuurisesti kestävällä tavalla tarvitaan tietoista toimintaa, arvovalintoja ja uudenlaisia tapoja toimia kestävästi. Myös vuoropuhelu eri sukupolvien, ryhmien ja kulttuurien kesken on tärkeää. == Lähteet == * *KSL-opintokeskus, 25.01.2024 Luokka:Kestävä kehitys
Hemne

Hemne on entinen kunta Etelä-Trøndelagin läänissä Norjassa. Kunnalla oli maapinta-alaa 635 neliökilometriä, ja asukkaita sillä oli 4 228 vuonna 2019. Hemne liitettiin uuteen Heimin kuntaan vuonna 2020. Hemnen kunta perustettiin 1. tammikuuta 1838. Heim erotettiin siitä 1911 ja Snillfjord sekä Vinje 1924. Vinje ja läntinen osa Heimistä liitettiin takaisin Hemneen 1964. == Lähteet == ==Aiheesta muualla== Luokka:Norjan entiset kunnat Luokka:Heim
Lahopuu

Lahopuu on kuollutta ja lahoavaa puuta. Monet eliölajit tarvitsevat lahopuita elääkseen. Lahoamisen edetessä eri lahottajaeliöt seuraavat toinen toistaan muodostaen ekologisen sukkession ja tämän seurauksena lahoamisen eri vaiheissa lahopuulla elävät eri eliöt. Lahopuilla esiintyvistä lajeista monet ovat harvinaistuneet metsätalouden tehostuessa. Suomen metsälajeista on arvioitu lahopuusta riippuvaisiksi noin neljännes, noin 5 000 lajia. Lahopuun määrä luonnontilaisessa metsässä on noin 20–120 kuutiometriä hehtaarilla riippuen metsätyypistä, mutta talousmetsässä Etelä-Suomessa vain nelisen kuutiometriä hehtaarilla. ==Katso myös== * Kelo == Lähteet == == Aiheesta muualla == * J. N. Stokland, J. Siitonen & B. G. Jonsson: Biodiversity in Dead Wood (Cambridge, UK: Cambridge University Press, 2012) Luokka:Ekologia Luokka:Puu
Lahottaja

Lahottaja on eliö, joka saa energiansa hajottamalla kuolleita kasveja. Lahottajat ovat sieniä tai bakteereita. Lahottavat sienet aiheuttavat pääsääntöisesti valkolahoa tai ruskolahoa. Kaikki sienet eivät ole lahottajia, vaan monet niistä elävät symbioosissa kasvien kanssa. ==Katso myös== *Hajottaja ==Lähteet== Luokka:Ekologia
Laidunnus

thumbnail|Suomenlampaat laiduntavat kesäisin Telkkämäen kaskiperinnetilalla Pohjois-Savossa. Laidunnus on ekologiassa tapahtuma, jossa saalistaja ei kuluta ravintokohdettaan loppuun, vaan syö vain osan siitä. Esimerkiksi verta imevä hyttynen ja ruohoa syövä lehmä ovat laiduntajia. Kaikki laiduntajat ovat kuluttajia. Karjataloudessa ja perinnebiotooppien hoidossa, samoin kuin suomen yleiskielessä laiduntaminen tarkoittaa erityisesti karjan laiduntamista joko laitumeksi aidatulla pellolla tai luonnonlaitumilla, joita ovat esimerkiksi hakamaat ja metsälaitumet tai niiton ohella usein myös ainakin osan vuotta laidunnukseen käytetyt erilaiset niityt. Karjan laiduntaminen metsässä on ikivanha käytäntö Suomessa. Metsälaitumet olivat aitaamattomia, jossa paimenet vahtivat karjaa. Hyvistä metsälaitumista muodostui valoisia hakamaita, joissa puuston sijasta kasvoi pensaita ja leveälehtisiä kasveja. Metsien puuston rahallisen arvon noustessa metsäammattilaiset todistivat sitovasti laiduntamisen aiheuttaneen suunnattomia vahinkoja puustolle. Erityistä tuhoa karja aiheuttaa kuusen ja männyn taimille, koivuntaimet eläimet syövät kokonaan. Metsälaitumella puustosta vaurioituu noin 68,5 %. Metsien yksityisomistuksen ja puuston vaurioitumisen vuoksi laitumia ryhdyttiin aitaamaan, joka puolestaan aiheutti suuria kustannuksia karjankasvattajille. Vuonna 1939 Suomessa oli 700 000 km aitaa, jonka kustannusarvo oli 3 miljardia markkaa. Metsälaitumien jälkeen alettiin perustaa erityisiä viljelylaitumia. Laidun perustettiin navetan läheisyyteen pellolle, toisarvoiselle joutomaalle tai rantaniitylle. Maa muokattiin ja lannoitettiin erityisesti laiduntamista varten. Viljelylaitumilla karjan ravinnonsaanti on paremmin turvattu kuin luonnonlaitumilla. Viljelylaitumilla tarvittiin maata vain 0,25–0,30 ha lehmää kohden, kun metsälaitumilla tarvittiin metsänlaadusta riippuen 3–40 ha lehmää kohden. == Katso myös == * Ylilaiduntaminen ==Lähteet== * ===Viitteet=== == Aiheesta muualla == Luokka:Ekologia Luokka:Kotieläintalous
Hitra

Hitra on kunta ja saari Trøndelagin läänissä Norjassa. Saaren suurin taajama on Fillan, joka on myös kunnan hallinnollinen keskus. Kunta koostuu pääsaaresta ja pienemmistä saarista ja luodoista, joista suurin osa on asumattomia. Lisäksi siihen kuuluu alue entistä Snillfjordin kuntaa mantereen puolelta. Vuoden 2023 alussa kunnassa oli 5 281 asukasta. Hitran kunta perustettiin 1837. Frøyan kunta erotettiin siitä omaksi kunnakseen vuonna 1877. Suurimman saaren Hitran kolme pitäjää erotettiin myöhemmin myös omiksi kunnikseen (Fillan vuonna 1866, Kvenvær vuonna 1913 ja Sandstad vuonna 1914), mutta ne yhdistettiin takaisin Hitran kuntaan vuoden 1964 alussa. ==Maantiede== Hitran saari on Norjan seitsemänneksi suurin saari (lukuun ottamatta Huippuvuoria) ja suurin Lofoottien eteläpuolella. Saaren pinta-ala on 571,5 km², kun taas kunnan kokonaisala on 680 km². Korkein kohta on Mørkdalstuva, 345 merenpinnan yläpuolella ja se sijaitsee saaren länsipuolella. Saarella asustaa Pohjois-Euroopan suurin saksanhirvikanta, ja maanomistajat ovatkin saaneet 1800-luvulta lähtien hyvää sivutuloa metsästyslupien myynnillä. Vuosittain ammutaan jopa 1 000 eläintä. ==Elinkeinoelämä== Saaren elinkeinoelämä on perinteisesti perustunut meren ja kalastuksen ympärille, mutta nykypäivänä on turismi hyvin tärkeä tulonlähde. Saarella oli myös aikanaan valaankalastusasema. Syksyllä 2004 perustettiin saarelle siihen aikaan Norjan suurin tuulimyllypuisto Eldsfjellet. Puistossa on 24 tuulimyllyä, joista kukin yltää keskimäärin 150 GWh vuosituottoon. ==Historia== Saarella tehtyjen arkeologisten kaivausten perusteella saarella on ollut asutusta jo kivikaudelta lähtien. ==Liikenneyhteydet== Saarelle pääsee mantereelta merenalaista Hitratunnelia pitkin. Tunneli oli avautuessaan vuonna 1994 maailman syvin merenalainen tunneli (264 metriä merenpinnan alapuolella), pituutta tunnelilla on 5 645 m. Maanteitse matkaa Trondheimin kertyy noin 120 km. Saarelta johtaa myös toinen merenalainen tunneli Frøya- naapurisaarelle. Frøyatunneli on 5 305 m pitkä ja syvimmillään 164 m merenpinnan alapuolella. Tunneli avattiin liikenteelle vuonna 2000. Saarelle on myös katamaraaniyhteys Trondheimista ja Kristiansundista kolme kertaa päivässä. Matka Trondheimiin kestää 1 h 35 min ja Kristiansundiin 1 h 40 min. == Media == Hitrassa ilmestyy paikallislehti Hitra-Frøya. ==Kuvia== File:Hitrakirke2.JPG|Hitran kirkko File:Hopsoe.jpg|Hopsjøbrygga File:Hitratunnelenhitra.jpg|Hitratunnelin suu Hitran puolella ==Tunnettuja henkilöitä== * Ole Kopreitan (1937–2011), kansalaisaktivisti * Ulrik Olsen (1885–1963), poliitikko * Rita Ottervik (s. 1966), poliitikko == Lähteet == ==Aiheesta muualla== * Luokka:Norjan saaret
Lajiston monimuotoisuus

Lajiston monimuotoisuus tarkoittaa yksinkertaisimmillaan eri lajien määrää tietyllä alueella. Laajemmin ajateltuna voidaan myös ottaa huomioon eri lajien yksilömäärät. Lajiston monimuotoisuus on yksi biodiversiteetin mittari. ==Lähteet== * Luokka:Ekologia
Linda Steiner

Linda M. Steiner on yhdysvaltalainen televisiotuottaja, joka palkittiin Daytime Emmyllä vuonna 2006 animaatiosarjasta The Batman. Hän on useimmiten työskentellyt Warner Bros. Animationille ja Cartoon Networkille. ==Filmografia== ===Elokuvat=== *Dexter's Laboratory Ego Trip (1999) *Tom ja Jerry: Taikasormus (2002) *Scooby-Doo ja vampyyri (2003) *Batman: Salaperäinen Batwoman (2003) *The Batman vs. Dracula (2005) *Teen Titans: Trouble in Tokyo (2006) ===Televisiosarjat=== *I Am Weasel (1997) *Detention (1999) *Static Shock (2000) *The Zeta Project (2001–2002) *The Grim Adventures of Billy & Mandy (2001) *Justice League (2001) *Codename: Kids Next Door (2002–2003) *Duck Dodgers (2003–2005) *Teen Titans (2003–2006) *The Batman (2004–2008) *Firehouse Tales (2005) *Krypto the Superdog (2005) *Legion of Super Heroes (2006–2007) *Batman: The Brave and the Bold (2008–2009) ==Aiheesta muualla== * * TV.com * Nytimes.com Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Holtålen

Holtålen on kunta Trøndelagin läänissä Norjassa. Holtålenin kunta perustettiin vuonna 1972 yhdistämällä Haltdalenin ja Ålenin kunnat. Ne olivat jo ennen vuotta 1855 muodostaneet yhteisen kunnan nimeltään Holtaalen. Vuoden 2023 alussa Holtålenissa oli 1 997 asukasta. Kunnan hallinnollinen keskus on Ålenissa, joka on osa Renbygdan taajamaa. ==Kuvia== Holtålen rådhus (01).JPG|Holtålenin kunnantalo Haltdalen kyrkje 01.jpg|Haltdalenin kirkko Ålen kyrkje 01.jpg|Ålenin kirkko 1600-5e4ed40f-6beb-48f8-91d1-fa7fa13588ae.jpg|Haltdalenin sauvakirkko, joka sijaitsee nykyisin Trøndelagin kulttuurihistoriallisessa museossa. Eafossen (01).JPG|Eafossenin vesiputous. ==Tunnettuja henkilöitä== * Anders Bjørgaard (1891–1967), kuvittaja ja sarjakuvapiirtäjä ==Katso myös== * Hessdalenin ufot == Lähteet == ==Aiheesta muualla== *
Leväkukinta

Leväkukinta tarkoittaa yleensä loppukesäisin järvissä ja merissä tapahtuvaa planktonleväkasvuston runsasta kasvua. Suurin osa leväkukinnoista on syanobakteerien massaesiintymisiä, vaikka ne eivät ole leviä. Suomen sisävesissä sinileväkukintoja muodostavat seuraavien sukujen lajit: Dolichospermum (Anabaena), Aphanizomenon Microcystis, Woronichinia Planktothrix ja Itämeressä Anabaena, Aphanizomenon ja Nodularia.Kristiina Vuorio, Liisa Lepistö ja Marko Järvinen: Sinilevät, niiden aiheuttamat haitat, leväkukintojen runsauden arviointi ja sinilevien tunnistaminen, Suomen kasviplanktonseura ry:n KasPer-koulutus 14.-15.5.2013 (pdf) == Lähteet == * === Viitteet === == Aiheesta muualla == Luokka:Levät
Lihansyönti

Lihansyönti on saalistuksen muoto. Siinä eläin syö toisen eläimen lihaa. Jotkin kasvit, kuten kihokit ja yökönlehdet, harrastavat myös lihansyöntiä. Lihansyöjät ovat kuitenkin pääasiassa kuluttajia. Lihansyöntiä harrastavat eliöt ovat lihansyöjiä. == Lähteet == * == Katso myös == * Lihan terveysvaikutukset Luokka:Liha ja lihavalmisteet Luokka:Ravinto-oppi
Lippulaivalaji

Lippulaivalaji on luonnonsuojeluyhdistyksen symbolilaji. Lippulaivalajiksi valitaan usein eläin, jota ihmiset pitävät söpönä ja joka synnyttää positiivisia mielikuvia. Eräs lippulaivalaji on WWF:n isopanda. ==Lähteet== * Luokka:Luonnonsuojelu
Klæbu

Klæbu oli kunta Etelä-Trøndelagin läänissä Norjassa. Klæbun kunta perustettiin- vuonna 1838. Tillerin kunta erotettiin Klæbusta 1899. Vuonna 2020 Klæbu liitettiin Trondheimiin. ==Kuvia== Klæbu kirke.JPG|Klæbun kirkko == Lähteet == Luokka:Norjan entiset kunnat Luokka:Trondheim
Malvik

Malvik on kunta Trøndelagin läänissä Norjassa. Malvik erotettiin Strindan kunnasta vuonna 1891. Malvikin hallintokeskus on Hommelvikin taajama. Vuoden 2023 alussa kunnassa oli 14 662 asukasta. == Kuvia == Malvik kirke 01.jpg|Malvikin kirkko FV950 Malvikvegen i Hommelvik I.jpg|Kunnan keskustaa == Tunnettuja henkilöitä == * Johan Nygaardsvold (1879–1952), Norjan pääministeri 1935–1945 * Rut Tellefsen (s. 1930), näyttelijä == Lähteet == ==Aiheesta muualla== *
Meldal

Meldal on entinen kunta Etelä-Trøndelagin läänissä Norjassa. Meldalin kunta perustettiin 1. tammikuuta 1838. Rennebun kunta erotettiin Meldalista vuonna 1839. Tammikuussa 2013 tehdyn väestönlaskennan mukaan Meldalin kunnassa oli 3 967 asukasta. Meldalista muodostettiin yhdessä Orkdalin, Agdenesin ja Snillfjordin itäosan kanssa uusi Orklandin kunta vuonna 2020. == Lähteet == *
Kodinelektroniikka

Kodinelektroniikka on nimitys kaikelle kodista löytyvälle elektroniikalle. Kodinelektroniikkaan kuuluvat: * viihde-elektroniikka, kuten televisiot ja radiot * kodinkoneet, kuten pesukoneet, mikroaaltouunit ja sähköhellat Luokka:Elektroniikka Luokka:Elektroniikkateollisuus
Loisinta

Loisinta on saalistuksen ja symbioosin eräs muoto. Siinä jokin eliö, jota kutsutaan loiseksi, ottaa ravintoa isännäksi kutsutusta eliöstä. Isäntä kärsii tästä, mutta loinen pyrkii pitämään isännän elossa oman etunsa takia. Loiset ovat kuluttajia. == Lähteet == * Luokka:Ekologiset vuorovaikutussuhteet
Nokia N82

Nokia N82 on Nokian vuoden 2007 lopussa julkaisema älypuhelin, joka sisältää muun muassa GPS-vastaanottimen, 5 megapikselin kameran Xenon Flash salamalla, musiikki- ja videosoittimen sekä N-Gage-pelisovelluksen. Puhelin oli Nokian ensimmäinen Xenon salamalla varustettu kamerapuhelin, ja sen kameraa pidettiin laadultaan parhaimpana muiden kilpailijoidensa joukossa. Laitteella voi puhua videopuheluita näytön yläkulmassa sijaitsevalla kameralla. Puhelinta on myös pidetty kestävänä ja luotettavana laitteena. == Mitat == * Tilavuus 90 cm³ * Paino 114 g * Pituus 112 mm * Leveys 50,2 mm * Paksuus 17,3 mmTuoteseloste Nokian sivuilla Viitattu 22. toukokuuta 2009 == Muistitoiminnot == * 160 megatavun sisäinen dynaaminen muisti. * Lennossa vaihdettava microSD- muistikorttipaikka. == Lähteet == == Aiheesta muualla == * Käyttöohjeet * Nokia N82 - Tuki * Nokia N82 käyttökokemukset -matkapuhelinfoorumi N82 Luokka:Wi-Fi-laitteet Luokka:Symbian-pohjaiset laitteet Luokka:Vuoden 2007 matkapuhelimet de:Nokia Nseries#Nokia N82
TAG Heuer

TAG Heuer on sveitsiläinen vuonna 1860 perustettu luksuskellojen valmistaja. == Historiaa == Yhtiön historia alkaa vuodesta 1860, jolloin Edouard Heuer perusti kellopajan Saint-Imieriin, Biel/Biennen länsipuolelle. 1800-luvun lopulta alkaen Heuer erikoistui ajanottokelloihin ja 1920-luvulla Heuerin kelloista tuli monessa urheilulajissa virallinen ajanottokello. Nimi TAG Heuer syntyi vuonna 1985, kun saudiarabialainen TAG (Techniques d'avant-garde) osti Heuer-Leonidas-yhtiön. Vuonna 1999 TAG Heuer siirtyi ranskalaisen ylellisyystuotteita valmistavan LVMH Moët Hennessy Louis Vuitton S.A:n omistukseen. Vuonna 2009 TAG Heuer ja Zenith yhdistyivät LVMH Swiss Manufactures SA:ksi, jonka itsenäinen osa (, ) TAG Heuer edelleen onTAG Heuer Sveitsin yritysrekisterissä. Vuodesta 2003 alkaen TAG Heuerin tuotanto ja vuodesta 2007 alkaen TAG Heuerin kotipaikka on ollut La Chaux-de-Fondsissa. Vuonna 2010 TAG Heuerilla oli Sveitsissä 250 työntekijää. == TAG Heuerin tuotteet == TAG Heuer valmistaa kellojen lisäksi muun muassa aurinkolaseja. Yhtiön mannekiineina on ollut Formula 1 -kuljettajia, kuten Kimi Räikkönen.Tekniikan maailma 21/2007 sivu 19. == Lähteet == * * Viralliset kotisivut ===Viitteet=== Luokka:Sveitsiläiset kellonvalmistajat Luokka:Kellomerkit Luokka:La Chaux-de-Fonds
Carl Ramos Stadium

Carl Ramos Stadium on monikäyttöinen stadion Karibianmeren rannalla Dangrigassa Belizessä. Vuonna 2016 avattua stadionia käytetään enimmäkseen jalkapallossa, sillä se on neljän eri seuran kotistadion. Stadionille mahtuu 3 500 ihmistä, yli kolmannes stadionin kotikaupungin asukkaista. == Lähteet == Luokka:Belizen jalkapallostadionit
Luonnosta hävinnyt laji

Luonnosta hävinnyt laji tarkoittaa eliölajia, jonka luonnonvarainen kanta on kuollut sukupuuttoon, mutta jota on edelleen jäljellä esimerkiksi viljeltynä, istutettuna tai eläintarhassa. Kansainvälisen luonnonsuojeluliiton (IUCN) uhanalaisuusluokituksessa ”luonnosta hävinnyt” (EW, Extinct in the Wild) on yksi uhanalaisuuden tasoista. IUCN:n luonnosta hävinneiksi luokittelemia lajeja ovat esimerkiksi havaijinvaris, davidinhirvi ja sapelibeisa. Eliölaji voi totaalisen sukupuuton ja luonnosta häviämisen lisäksi myös hävitä vain joltakin tietyltä alueelta, jolloin käytetään termiä ”alueellisesti hävinnyt laji” (RE, Regionally Extinct). == Katso myös == *Ex situ -suojelu *Palautusistutus == Lähteet == * *
Luonnontilainen metsä

==Katso myös== * Boreaalinen luonnonmetsä
Luonnonmetsä

==Katso myös== * Boreaalinen luonnonmetsä
Melhus

Melhus on kunta Trøndelagin läänissä Norjassa. Melhusin kunta perustettiin vuonna 1838. Hølondan kunta erotettiin Melhusista vuonna 1865 ja Flån kunta vuonna 1880. Molemmat kunnat kuitenkin liitettiin takaisin Melhusiin vuonna 1964. Tuolloin myös Horgin kunta liitettiin Melhusiin. Vuoden 2023 alussa kunnassa oli 17 340 asukasta. Melhusin ystävyyskunta Suomessa on Kurikka. ==Media== Melhusissa ilmestyvät paikallislehdet Avisa Gaula ja Trønderbladet. ==Kuvia== Melhus sentrum, hovedgata (3).JPG|Melhusin keskustaa Melhus kirke 002.JPG|Melhusin kirkko ==Tunnettuja henkilöitä== * Per Borten (1913–2005), Norjan pääministeri 1965–1971 * Einar Tambarskjelve (n. 980 – n. 1050), mahtimies, kuvattuna Melhusin vaakunassa * Unni Lehn (s. 1977), jalkapalloilija * Magne Thomassen (s. 1941), pikaluistelija * Martin Tranmæl (1879–1967), poliitikko ja toimittaja == Lähteet == ==Aiheesta muualla== *
Goya (laiva)

MV Goya oli saksalainen rahtialus, jota käytettiin ihmisten evakuointiin sota- alueelta Puolasta toisen maailmansodan loppuvaiheessa. Neuvostoliittolainen sukellusvene upotti aluksen Itämerellä 16. huhtikuuta 1945. Aluksella oli uppoamishetkellä yli 6 000 Saksan armeijan sotilasta ja siviiliä, joista suurin osa hukkui. Goya rakennettiin alkujaan rahtialukseksi vuonna 1940 Oslossa Akers Mekaniska Verksted -telakalla. Saksan miehitettyä Norjan alus sijoitettiin miehistönkuljetusalukseksi. == Uppoaminen == Alus lähti 16. huhtikuuta 1945 Danzigista (nyk. Gdańsk) Puolasta kyydissään arviolta 7 000 matkustajaa – matkustajaluetteloon on kirjattu 6 100 matkustajaa. Osa matkustajista oli haavoittuneita sotilaita, mutta suurin osa matkustajista oli neuvostoarmeijan hyökkäystä pakoon lähteneitä siviileitä. Puolenyön maissa Neuvostoliiton Itämeren laivaston sukellusvene L-3 Frunzenets laukaisi torpedoita, joista kaksi osui alukseen ja upotti sen noin neljässä minuutissa. Aluksesta pelastui vain 183 matkustajaa.Tucker 2011. s. 800. == Hylyn löytyminen == Elokuussa 2002 kaksi puolalaista sukeltajaa, Grzegorz Dominik ja Michal Porada, löysi Goyan hylyn, josta he nostivat ylös aluksen kompassin. Huhtikuussa 2003 kansainvälinen tutkimusryhmä paikallisti hylyn 80 metrin syvyydestä. ==Lähteet== * ===Viitteet=== Luokka:Rahtilaivat
Pohjois-Ossetian autonominen alue

Pohjois-Ossetian autonominen alue oli nykyisen Pohjois-Ossetia-Alanian tasavallan pääosan käsittänyt autonominen alue Venäjän FSNT:ssa Neuvostoliitossa vuosina 1924–1936. Se muodostettiin Vuoriston autonomiseen sosialistiseen neuvostotasavaltaan kuuluneesta Osseettien piirikunnasta. Sen naapureina lännessä oli Kabardien autonominen alue, pohjoisessa Balkaarien autonominen alue, idässä Inguušien autonominen alue ja Vladikavkazin (Ordžonikidzen) kaupunkialue sekä etelässä Georgian sosialistinen neuvostotasavalta ja siihen kuuluneeseen Etelä-Ossetian autonomiseen alueeseen. Pohjois-Ossetian autonomisen alueen pääkaupunki oli Vladikavkaz (vuodesta 1931 nimenä Ordžonikidze), vaikkei kaupunki itse alueeseen kuulunutkaan. Vuonna 1933 autonomisen alueen pinta-ala oli 6 152 km² ja siellä oli 285 600 asukasta, joista 59,7 % oli osseetteja, 24,1 % venäläisiä, 4,4 % ukrainalaisia ja loput muita. Pohjois-Ossetian autonominen alue oli nykyistä Pohjois-Ossetia-Alanian tasavaltaa pienempi. Sen ulkopuolelle jäivät nykyisen tasavallan pohjoisosan muodostava Mozdokin piiri, pääkaupunki Vladikavkaz lähiympäristöineen ja sen nykyisen Esikaupunkipiirin (Prigorodnyi raion) itäiset osat. ==Lähteet== Luokka:Neuvostoliiton autonomiset alueet Luokka:Pohjois-Ossetia-Alania
Salamapallo

Salamapallo on rugbya muistuttava joukkuepeli, jossa kaksi joukkuetta pyrkii kuljettamaan rugbypallon muotoisen pallon vastustajan kenttapäädyssä sijaitsevalle maaliruudukolle (keskiruutu ja kaksi maaliruutua) ja painamaan sen siellä maahan tai lattiaan. Lajin kehittivät 1960-luvulla suomalainen Lauri "Tahko" Pihkala ja skotlantilainen James Hogg. Salamapallossa joukkueet ovat tavallisesti kuusimiehisiä (myös kolmi- tai yhdeksänmiehiset joukkueet mahdollisia) ja kentän koko 70 x 35 metriä (kentän suhde 2:1). Vaihtopelaajia voi olla saman verran kuin kenttäpelaajia ja vaihdot tapahtuvat pelikatkojen aikana. Peliaika on miehillä 4 x 15 minuuttia ja naisilla sekä nuorilla 4 x 10 minuuttia. Taukojen pituudet ovat kaksi, kymmenen ja kaksi minuuttia. Palloa kuljetetaan kantamalla sitä. Syötöt ovat sallittuja vain taaksepäin. Mikäli vastustaja kykenee polttamaan pallollisen pelaajan lyömällä tätä selkään, on tämän luovuttava pallosta viimeistään kolmannella askeleella ja kahden sekunnin kuluessa. Keskimmäiseen maaliruutuun tehty maali on kolmen ja laitaruutuihin tehty maali kahden pisteen arvoinen. ==Lähteet== * ==Aiheesta muualla== * Ylen Elävä arkisto: Pesäpallon isä keksi toisenkin lajin Luokka:Joukkuepelit Luokka:Pallopelit
William Adams

William Adams voi viitata seuraaviin henkilöihin: *William Adams (merimies) (1564–1620), englantilainen merimies ja merkittävä henkilö Japanissa *William Bridges Adams (1797–1872), brittiläinen kirjailija ja keksijä *William Adams (kirjailija) (1814–1848), englantilainen uskonnollinen kirjailija *Will.i.am, oikealta nimeltään William James Adams, Jr., (s. 1975), The Black Eyed Peasin perustajajäsen
Termokliini

Termokliini on vedessä oleva lämpötilan harppauskerros. Termokliinin alapuolinen vesi on kesällä kylmempää kuin yläpuolinen, mutta talvisin lämpimämpää. Syvissä valtamerissä termokliinin alapuolella on noin 90 % vesimassasta, ja tämän termokliinin alapuolisen veden lämpötila on aina noin 0–3 °C. Koska merivesi on suolaista, se ei jäädy vielä nollassa. Termokliini muodostuu, kun auringonsäteily lämmittää pintavettä. Veden lämmetessä tuulen aiheuttama turbulenssi sekoittaa lämpenevää pintavettä siihen syvyyteen, jossa turbulenssin sekoitusvaikutus häviää. Tämä syvyys muodostuu termokliinin ylärajaksi. Koska lämmin vesi on kylmää vettä kevyempää, noste estää lämmintä vettä painumasta tätä syvyyttä alemmas. Termokliini muodostuu yleensä muutamassa päivässä, mikäli tuuliolot ovat sopivat. Itämeressä suolaisuuden aiheuttama kerrostuneisuus ja sen harppauskerros eli halokliini on voimakkaampi kuin termokliini. Itämeren erityisominaisuudet Ympäristö.fi ==Katso myös== *Halokliini ==Lähteet== Luokka:Hydrologia
Exchangeable image file format

Exchangeable image file format (lyh. Exif) on standardi digitaalisten kuvien metatiedolle. Exif-metatietoja voidaan tallentaa JPEG-, TIFF-, ja RIFF- muotoisiin kuvatiedostoihin. Spesifikaation kehitti alun pitäen Japan Electronic Industries Development Association (JEIDA) vuonna 1998. Sitä ei ole virallisesti standardoitu, mutta monet digitaalikamerat ja kuvatiedostoja käsittelevät tietokoneohjelmat tukevat Exif-metadataa hyvin laajalti. Exif- tietoihin voidaan tallentaa * Aikaleimat, milloin kuva on otettu ja milloin sitä on muokattu. * Paikkatieto, missä kuva on otettu. Useimmat älypuhelimet sisältävät GPS-paikantimen, jonka avulla sijainti voidaan kirjata puhelimella otettuihin valokuviin automaattisesti. Myös moniin järjestelmäkameroihin on saatavilla GPS-tuki joko sisäänrakennettuna tai lisälaitteen avulla. Tieto voidaan tallentaa kuvaan myös jälkikäteen esimerkiksi tietokoneen ja käsi-GPS- paikantimen avulla. * Kameran tiedot ja kuvaan liittyvät tiedot, esimerkiksi kameran valmistaja ja malli, kameran asento, aukon koko, valotusaika, polttoväli, valotusmittaustila ja herkkyys. * Esikatselukuva näytettäväksi kameran etsimessä * Kuvan selitys ja tekijänoikeustiedot Luokka:Metadata Luokka:Tiedostomuodot Luokka:Digitaalinen valokuvaus Luokka:Tietokonegrafiikka
Markus Koistinen

Markus Tapio Koistinen (s. 1. toukokuuta 1970 Kotka) on urheilu-uransa lopettanut suomalainen kuulantyöntäjä. Aikuisten ulkoratojen arvokilpailuihin hän osallistui kolme kertaa: Stuttgartin MM-kilpailuissa 1993 hän karsiutui, Helsingin EM-kilpailuissa 1994 hän sijoittui viidenneksi tuloksella 19,51 metriä, ja Göteborgin MM-kilpailuissa 1995 hän oli kymmenes tuloksella 19,34 metriä. Kesällä 1996 Koistinen työnsi kuulaa pisimmälle Tampereen Kalevan kisoissa ja hänet valittiin Atlantan olympialaisiin. Ennen olympialaisia kävi kuitenkin ilmi, että hän oli jäänyt kiinni istukkahormonin käytöstä.http://www.kalevankisat.fi/content/view/74/1/ Samana vuonna myös kuulantyöntäjä Petri Torniainen kärysi istukkahormonin käytöstä. Koistisen käryn myötä olympialaiset jäivät ja Suomen mestaruus meni Arsi Harjulle. Koistinen voitti Suomen mestaruuden vuonna 1993 ja saavutti SM-hopeaa vuosina 1994 ja 1995 sekä SM-pronssia vuonna 1992. Koistisen ennätys on 20,50 metriä vuodelta 1996. Nykyisin hän on naimisissa ja ammatiltaan varastomiesKoistinen 20 metrin kerhon sivuilla . == Lähteet == * * MITÄ MISSÄ MILLOIN Kansalaisen vuosikirja 1994 * MITÄ MISSÄ MILLOIN Kansalaisen vuosikirja 1995 * MITÄ MISSÄ MILLOIN Kansalaisen vuosikirja 1996 === Viitteet === Luokka:Suomalaiset kuulantyöntäjät Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut yleisurheilijat Luokka:Vuonna 1970 syntyneet Luokka:Elävät henkilöt
Metanogeeni

Metanogeeniksi kutsutaan metaania tuottavia arkeoneja. Metanogeenejä asuu eräiden märehtijöiden elimistöissä ja anaerobisissa ympäristöissä. Metanogeenit tuottavat metaania pilkkomalla epäorgaanisia yhdisteitä. == Lähteet == * == Aiheesta muualla == *Tieteen termipankki: Metanogeeni *Encyclopedia of Life (EOL): Methanobacteria *Methanogens database (MDB): All methanogens, 150 methanogens, University of Wrocław *Liang Yu, Pierre Christian Wensel, Jingwei Ma, Shulin Chen: Mathematical Modeling in Anaerobic Digestion (AD) (pdf) Luokka:Mikrobiologia
Midtre Gauldal

Midtre Gauldal on kunta Trøndelagin läänissä keski Norjassa, 50 kilometriä Trondheimista etelään. Naapurikunnat pohjoisessa ovat Melhus ja Selbu, idässä Holtålen, etelässä Os ja Tynset, ja lännessä Rennebu ja Meldal. Kunnalla on pinta-alaa 1 860 km², ja asukkaita oli 6 133 vuoden 2023 alussa. ==Maantiede== Kunnan läpi virtaa lohirikas Gaula-joki, ja kuntakeskus Støren kutsuukin itseään Norjan lohipääkaupungiksi. Vuonna 2005 Gaula nousi Norjan parhaaksi lohijoeksi 37,5 tonnin kalasaaliilla. Gaula saa alkunsa vuorilta Holtålen kunnan puolelta, ja sen tärkeimpiä sivujokia ovat Sokna, Bua ja Fora. Suurimmat järvet kunnan alueella ovat Samsjøen, Holtsjøen ja Store Burusjøen. Midtre Gauldalin korkein kohta on Forollhogna, joka kohoaa 1332 metrin korkeuteen. Samanniminen kansallispuisto sijaitsee myös osittain kunnan alueella. ==Historia== Midtre Gauldalin kunta perustettiin, kun Budal, Singsås, Soknedal ja Støren yhdistyivät yhdeksi kunnaksi vuonna 1964. ==Media== Midtre Gauldalissa ilmestyy paikallislehti Gauldalsposten. ==Kuvia== Rådhuset i Midtre Gauldal (2).JPG|Kunnantalo Storen stasjon Rorosbanen 2008.JPG|Størenin asema Rørosin radan varrella. Budal kyrkje 01.jpg|Budalin kirkko Budalsstoler.jpg|Kunta tunnetaan Budalin tuoleista ==Tunnettuja henkilöitä== *Marit Bjørgen (s. 1980), hiihtäjä *Magnar Solberg (s. 1937), ampumahiihdon olympiavoittaja == Lähteet == ==Aiheesta muualla== *